
Tourism Corporation Bonaire (TCB) ta kontentu di por anunsiá lansamentu ofisial di e proyekto di señalisashon na Boneiru, un inisiativa 
inovador den kolaborashon ku Fundashon Históriko Kultural Boneriano (FuHiKuBo) i Entidat Públiko Boneiru. E kolaborashon akí ta marka 
un paso importante den direkshon di enrikesementu di eksperensia di e poblashon lokal i di bishitantenan pa medio di ofresé un bista balioso 
den historia i patrimonio kultural di nos isla. Riba e foto direktor di TCB, Miles Mercera, huntu ku kolaboradónan di TCB, na momentu di es- 
trená e promé bòrchi di señalisashon riba Seru Largu. 


TRANSAKSHON BANKO ILEGAL 


TCB a lansa proyekto di señalisashon ‘What’s in Our Nature’ 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 


KAYA CARLOS A. NICOLAAS | 717-6272 


Polis ta 
haña kurpa 
sin bida 

Ainda Kaya 
Korona no ta kla 

EDITOR: 


Un hende muhé ta 
solamente un forma 
menor di un hende 
hòmber. 

Pronóstiko di 
tempu pa Boneiru 


Djaluna 13 te Djamars 14 Novèmber 2023 


Prinsipalmente djaluna chèns pa algun áwas- 
eru, posiblemente ku mal tempu 


Awe i mañan ta okashonalmente nublá i prin- 
sipalmente awe tin chèns pa algun áwaseru, 
posiblemente ku mal tempu. E bientu ost ta 
moderá te basta fuerte, 4-5 Bft, posiblemente 
de bes en kuando fuerte, 6 Bft. E temperatura 
máksimo lo ta aproksimadamente 32°C, e tem- 
peratura mínimo mas o ménos 27°C. 


Altura di ola: 2.0-3.0 m (6-9 pia) 


* Altura di ola válido pa laman grandi 


KRALENDIJK- 
Tin 
indikashon di algun retraso 
den renobashon di Kaya 
Korona. A anunsiá ku 
Bonairiaanse Wegenbouw 
Maatschappij (BWM) ta 
start ku renobashon di Kaya 
Korona riba 24 di yüli 2023 


Yegando 4 luna: 
Ainda Kaya Korona no ta kla 


i e trabounan lo dura 4 luna. 
A repartí e trabounan 
den 3 fase i awor por nota 
ku ta ehekutando fase 3a, 
pues di Kaya Kabikuchi te 
na Kaya Barakuda. 
Ainda falta e último 
fase, Kaya Barakuda te 


na e krusada di Mentor, 
mientrastantu ya kasi 4 luna 
a pasa. Pa rekuperá tempu 
por nota ku ta traha ku alma 
i kurpa riba e kaminda, asta 
djasabra i djadumingu ta 
kontinuá ku e trabounan. 


Relashoná ku Siman di Buki pa Mucha, djaluna 
Giovanni Gijsbertha a duna su promé presentashon 
di 'Mi buki Fakansi den pasado'. Un eksperensia 
inolvidabel ku muchanan di Kolegio San Bernardo. 


Giovanni Gijsbertha 
a lesa pa mucha 

TRANSAKSHON BANKO ILEGAL 


Fenem B.V. 


ta buska 
- 1 loodgieter 
- 3 metselaar 


Pa mas inf. yama # 786-3458 


Tapiceria y Creaciones Shantdoral 
N.V. 
ta buska 
- 1 stoffeerder 
- 1 Mode ontwerper 
- 1 Operator in Industriele machines 


Pa mas inf. yama # 599-701-3588 


PARTISIPASHON DI MORTO 


Na nòmber di su esposa 
Catharina Allee, 
su yu 
Maryline Allee i demas famia ta 
partisipá fayesimentu repentíno di 
sr. Eulogio Amado 
Allee 


Dia, ora i lugá di entiero ta anunsiá despues. 


KRALENDIJK- Tin 
un 
desaroyo 
alarmante 
tumando lugá i e komunidat 
boneriano mester ta atvertí. 
Spesialmente mirando ku 
un akshon òf transakshon 
ku ta aparentá inosente, 
por hinka un persona den 
basta problema ku hustisia. 
Ta trata di transakshon di 
banko ku por konsiderá 
komo ilegal. 
Na Boneiru hopi hende 
ta kustumbrá di manda 
sèn pa un kuenta di banko 
den eksterior. Ta hasi esaki 
komo fabor pa un persona 
ku no tin kuenta di banko òf 
un persona indokumentá ku 
ke manda sèn pa su famia 
den eksterior. Tambe tin e 
práktika den kua ta duna un 
hende sèn kèsh pa depositá 
esaki por ehèmpel pa WEB 
òf Telbo. Hopi bia ta kobra 
un montante chikí komo 
gastu. No papia mes, di tur 
e bia ku un hende ta kumpra 
kos ònlain pa terseranan. 
Bo ta duna e hende sèn 
kèsh, mas un porsentahe 
pa e esfuerso i e ta hasi e 
transakshon. 
Tur esaki ta kai den 
un teritorio shinishi entre 
legal i ilegal. “Si e tipo di 
akshonnan aki ta solamente 
un bia i no tin niun klase 
di kompensashon, esaki 
por. Ta permití. Pero si ta 
algu ku ta sosedé struktural 
komo un servisio i por 
ehèmpel, mester paga un 
komishon pa esaki, e ora ei 
e ta kastigabel pa lei”, mr. 
Walter Kupers ta bisa. E ta 
e fiskal mayó di Ministerio 
Públiko (OM). 
Sigur un situashon di 


atenshon, den nos komunidat 
esaki básikamente ta un 
kustumber. Den kua ta 
hasi transakshon pa famia, 
amigu i konosí. “Nos ta 
mira esei mas tantu biaha. E 
por kuminsá ku un servisio 
di amigunan, pero despues 
e ta bira mas i mas. Dado 
momentu ta pidi sèn pa e 
‘fabor’ aki i ta terminá den 
un transakshon ilegal.” 
E ta un situashon fèrfelu 
mirando ku e sistema aki 
rápidamente por kondusí na 
labamentu di plaka. 
Remarkabel ta ku 25 
di yanüari 2023 outoridat 
a tene un entrada hudisial 
na un kas den e bario 
Republiek. 
Esaki 
riba 
sospecho di labamentu di 
plaka i a konfiská diferente 
artíkulo relashoná ku e 
investigashon. No a detené 
niun persona den e kaso 
aki. 
BONERIANO 
ta 
disponé di informashon 
ku na dado momentu a 
amplia 
e 
investigashon 
aki inkluyendo tambe e 
sospecho di transakshon di 
banko ilegal. Mientrastantu 
ta kasi un aña a pasa i OM 
ainda no a trese e kaso 
dilanti hues. 
Di fuentenan ligá na e 
personanan envolví den e 
kaso aki nos a komprondé 
ku ta un periodo di gran 
insertidumbre. No opstante 
tur klase di kolaborashon 
di nan parti ainda OM no 
por sera e investigashon. 
Pa e fiskal mayó no tin 
nada straño den e kaso 
aki. 
“Investigashon 
di 
labamentu di plaka tin 
biaha por bai man den man 


ku transakshon di banko 
ilegal. E investigashon aki 
ta hopi kompliká pasobra 
ta 
rekerí 
pa 
investigá 
e 
atministrashon 
òf 
kontabilidat”, fiskal mayó 
ta splika. Esaki ta rekerí 
konosementu spesífiko, i no 
tin asina tantu investigadó 
finansiero, pues reshèrshi 
ku por hasi e tipo di 
investigashon aki. Segun 


mr. Kupers e echo ku 
despues di un aña ainda no 
a trese e kaso dilanti hues, 
no ta sorprendente. “Gran 
parti di e investigashon ta 
sosedé netamente despues 
di e entrada hudisial”, e ta 
agregá. 
Segun 
mr. 
Kupers 
no mester lubidá ku e 
transakshon di banko ilegal 
ta eksistí den diferente 


forma. Tin biaha e ta enserá 
servisionan chikitu, manera 
transferensia di kantidat 
chikitu di plaka. 
Tambe e por envolví 
kantidat grandi di plaka 
kaminda plaka kriminal 
ta kanalisá pa eksterior. 
Ámbos ta kastigabel, pero 
ta e kantidat di kastigu ta 
marka un gran diferensia. 


KRALENDIJK- Ayera, 13 di novèmber, alrededor di 1.15 or di mèrdia a topa ku 
un persona ku no tabata duna señal di bida na un kas situá na Kaya Sabana. Dòkter ku 
a akudí na e sitio a konstatá morto natural di un hòmber di inisial P.A. nasé riba 12 di 
novèmber 1961 na Haïti. Foto: Live99fm 


Morto natural 
Polis ta haña kurpa 
sin bida 

POLÍTIKA 


Fenem B.V. 


ta buska 
- 1 loodgieter 
- 3 metselaar 


Pa mas inf. yama # 786-3458 


Tapiceria y Creaciones Shantdoral 
N.V. 
ta buska 
- 1 stoffeerder 
- 1 Mode ontwerper 
- 1 Operator in Industriele machines 


Pa mas inf. yama # 599-701-3588 


PARTISIPASHON DI MORTO 


Na nòmber di su esposa 
Catharina Allee, 
su yu 
Maryline Allee i demas famia ta 
partisipá fayesimentu repentíno di 
. Eulogio 


Dia, ora i lugá di entiero ta anunsiá despues. 


KRALENDIJK -- Un 
delegashon 
di 
miembro 
di 
Konseho 
Insular 
a 
bishitá Sint Maarten pa 
e selebrashon di Dia di 
Sint Maarten. E bishita no 
solamente tabata simbolisá 
kamaraderia entre e dos 
islanan, pero tambe ta duna 
un plataforma pa kòmbersá 
tokante asuntunan krusial di 
interes mutuo. E kosehalnan 
di 
Boneiru, 
Humphrey 
Wout, Cyrill Vrolijk, Daisy 
CofÏe, Rolanda Hellburg- 
Makaai i Benito Dirksz, 
a partisipá den e mishon 
diplomátiko aki ku un dòbel 
meta pa tuma parti na e 
festividatnan di selebrashon 
di Dia di Sint Maarten i pa 
promové 
kolaborashon 


Miembronan di Konseho Insular na selebrashon Dia di Sint Maarten 
riba asuntunan klave ku ta 
konserní ámbos isla. 
E delegashon, bou di 
liderazgo di Daisy CofÏe, 
tabatin e oportunidat pa 
hiba un bishita di kortesia 
serka 
Presidente 
di 
Parlamento di Sint Maarten, 
Sidharth Bijlani i GrifÏer 
di 
Parlamento, 
Garrick 
Richardson, pa asina hiba 
diálogonan produktivo ku 
a kubri diferente aspekto 
di preokupashon komun, 
manera 
e 
situashon 
finansiero/ekonómiko 
di 
Boneiru i Sint Maarten, 
relashon entre islanan BES 
for 2010 te ku awor. 
Tambe a papia tokante 
similaridat i diferensianan 
den ekonomia di e dos 


islanan, forma di atendé di 
Hulanda ku Boneiru i ku 
Sint Maarten, benefisionan 
pa Boneiru pa ta parti di 
Hulanda, eksperensia di 
Sint Maarten komo pais 
outónomo 
den 
Reino, 
grado di outo gobernashon 
di Boneiru komo parti di 
Hulanda, kon por establesé 
relashon mas fuerte entre 
Boneiru i Sint Maarten 
i tambe islanan ABC ku 
Islanan Ariba 
i 
tambe 
partisipashon na IPKO di 
tantu paisnan CAS i BES. 
E kòmbersashonnan akí 
ta enfatisá e dedikashon di 
ámbos partido pa reforsá 
e laso entre islanan i traha 
huntu 
pa 
solushonnan 
sostenibel. 
“Tabata 
un 


honor pa partisipá den 
e 
festividatnan 
di 
nos 
hermana isla Sint Maarten 
i 
tin 
kòmbersashonnan 
konstruktivo ku Presidente 
di Parlamento i GrifÏer di 
Sint Maarten,” konsehal 
CofÏe a deklará. 


E 
bishita 
akí 
no 
solamente ta reforsá e 
laso entre nos islanan, 
pero tambe ta suprayá 
nos esfuerso konhunto pa 
enfrentá retonan komun i 
traha huntu pa un futuro 
próspero. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(43) 


SIMABO, e sindikato 
ku 
ta 
representá 
dosentenan i ku a keda 
fundá den añanan 80 ta 
den 
un 
reorganisashon 
formal. Si den añanan 80, 
Boneiru 
tabata 
konosé 
solamente skolnan básiko, 
i komunidat di skol, awe 
43 aña despues e mundo 
di enseñansa ta muchu 
mas amplio. Awe na 2023 
enseñansa no ta solamente 
traspaso di konosementu, 
sino e ta parti di un aria 
grandi 
di 
edukashon 
kontinuo ku ta kuminsa 
de fakto for di den barika 
di e mama i e ta terminá 
ora e siklo di bida tambe 
terminá. Awe nos konosé 
enseñansa pre-eskolar di 
0 te ku 4 aña, kaminda 
muchanan ta ser akomodá 
den asina yamá krèshnan 
kaminda nan ta risibí 
guia for di lidernan mas 
profeshonal i alohamentu 
adekuá. 
Despues 
di 
enseñansa pre-eskolar nos 
tin nos enseñansa regular 
primario 
i 
sekundario 
ku su akohida despues 
di ora di skol. Mas aleu 
nos 
konosé 
enseñansa 
di 
profeshon(MBO), 
pero tambe enseñansa pa 
adulto ku kier un di dos 
oportunidat(FORMA) 
Tambe 
tin 
insitutonan 
di enseñansa, na unda e 
persona por sigui desaroyá 
su mes den formanan di 
enseñansa 
speshalisá. 
I hopi importante den 


e mundo di enseñansa 
aki ta tambe e personal 
di 
sosten, 
pues 
esnan 
ku ta sostené henter e 
mundo di enseñansa aki 
atministrativamente. I nos 
ta kontentu ku SIMABO a 
pidi i haña sosten di USIBO 
i tambe di un grupo di 
trabou kaminda huntu ku un 
direktiva temporal lo bai na 
modernisá e sindikato aki. 
Pronto SIMABO lo ta un 
sindikato fuerte pa sali na 
interes di su miembronan 
pero tambe fuerte pa sali 
na interes di enseñansa di 
nos muchanan, futuro di 
mañan. Ku un SIMABO 
fuerte huntu ku NAPB- 
BES USIBO ta fortifiká su 
base. Ohalá e otro sindikato 
di trayektoria largu den 
historia sindikal aki na 
Boneiru, estta FEDEBON 
tambe realisá ku e tambe 
mester reorganisá i ku 
ketu bai USIBO ta kla 
pa duna un man pa pone 
e sindikato ei tambe bèk 
riba pia. Tin yen di sektor 
ku netamente meresé ku 
nan tambe ta organisá nan 
mes. 
Sektornan 
manera 
horeca, 
konstrukshon, 
komersio(esta 
pakus 
i 
komersio por 
detal), 
servisio di vigilansha, ets. 
USIBO kier logra muchu 


mas pa e klase trahadó i 
su famia, pero mester tin 
sosten di tur sindikatonan 
aki riba nos isla. 
Situashon di ENNIA 
Poko poko pero sigur nos 
hendenan ku ta segurá na e 
kompania ENNIA ta realisá 
ku loke a pasa na Kòrsou lo 
bai tin su efektonan sigur 
aki na Boneiru tambe pa 
tantu esnan ku ta kobrando 
penshun kaba komo pa 
esnan ku lo mester bai kobra 
penshun den futuro na e 
kompania ENNIA. USIBO 
konsiente di e problema aki 
a delegá un miembro di dje 
pa a asistí na un reunion na 
Kòrsou riba e tema aki i por 
konkluí ku e problema t’ei, 
e problema ta serio i ku te 
ainda no tin un solushon 
kla i raspá. Pa tal rason, 
USIBO 
ta 
preparando 
dos punto riba e tema aki. 
Primeramente USIBO lo 
bai organisá registrashon 
di tur trahadó i/o kompania 
ku tin seguro di penshun na 
ENNIA aki na Boneiru pa 
asina nos haña un bista di 
kuantu hende e situashon 
aki lo afektá. Na di dos 
lugá lo bai tene un dia/ 
anochi 
di 
informashon 
pa asina komuniká ku tur 
esnan envolví kiko presis e 
problema ta i kual por ta e 


posibel solushonnan. P’esei 
USIBO ta hasi un yamada 
riba tur esnan envolví pa 
lesa i skucha medianan 
sosial pa asina sa e dianan 
i e lugá unda lo kuminsá 
ku 
e 
promé 
aktividat, 
esta registrá tur hende i/o 
kompania na Boneiru ku ta 
afiliá na e fondo di penshun 
di ENNIA. 
Unda gobièrnu i 
Konseho Insular a keda. 
Entre tantu nos a drenta 
e di tres siman ku a asunsiá 
ku entrante yanüari 2024 
lo bai tin oumento di e 
kompensashonnan 
sosial 
manera penshun di behes, 
penshun di biuda, pensun 
di biudo i di huérfanó i 
tambe di ònderstant. Na un 
banda i nos ta ripití, ku nos 
tin tur motibu i rason pa ta 
kontentu, pasobra por fin a 
kibra e sirkulo visioso i e 
kadena di pobresa i a krea pa 
loke ta e aspekto di entrada 
un situashon di dignidat 
humano pa nos hendenan. 
Tantu pa esnan vulnerabel 
komo pa esnan ku ta traha 
den nos komunidat. Pero 
na 
e 
mesun 
momento 
nos ta bolbe ekspresá nos 
preokupashon pa e lobo 
den kuero di karné ku 
yama oumento di preis pa 
produkto i servisionan ku ya 


kaba a kuminsá vislumbrá. 
I nos di sindikalismo huntu 
ku otro organisashonan 
sosial manera UNKOBON 
i Fundashon Tienda pa 
Konsumidó 
i 
henter 
komunidat 
solamente 
por konstatá esaki pero 
esun ku tin outoridat, 
responsabilidat pero mas 
ku tur kos instrumento i 
mekanismonan legal pa 
aktua ta GOBIERNO DI 
BONEIRU. I pa straño ku 
por zona, nèt gobièrnu di 
Boneiru ta den un silensio 
profundo. A lo ménos te ku 
awe nan no a publiká nan 
posishon. Nos ta puntra nos 
mes, ta asina lihé ta lubidá 
e lema un gobernashon 
diferente, humano i esun 
huntu ku kurason pa e 
hende. A logra un sistema 
di seguridat sosial husto 
i humano, a logra un 
oumento husto i real pa 
esnan ku ta traha. Ta para 
nos lo para na banda i mira 
tur e esfuersonan aki bai 
pèrdí? E promé señalnan 
a kuminsá aparesé kaba, 
esta kaminda ta subiendo 
preisnan den un forma 
eksagerá i totalmente fuera 
di kòntròl. Nos sa kiko a 
pasa dia a konvertí florin 
antiano den dòlar. Nos lo 
bolbe dal nos pia kontra e 
mesun piedra? Nos lo sigui 
drumi pa kumpli ku e dicho 
Camaron que duerme lo 
lleva la coriente? Na unda 
nos representantenan di 
pueblo a keda ? 


KRALENDIJK -- E 
tim di aktividat di Kas 
di Kuido di Fundashon 
Mariadal, a kumpli ku 
deseo di Maria Osterbaan, 
Kas di Kuido ta kumpli 


pa bishitá Akkermans 
Auto Supplies pa e mira 
esaki, kaminda Maria i su 
esposo John Akkerman, 
kende 
tabata 
fundadó 


di e kompania akí, ku a 
marka su historia den nos 
sosiedat. 
Banda di esei, Maria 
tabata ke a bishitá su kas 
na Republiek, kaminda e 
mes a indiká e kaminda 
pa yega ei. 
Despues Maria kier a 
pasa Malekon pa e mira 
Karel's Beach, un di 
su sitionan preferí ku e 
tabata frekuentá i relahá 
den un dushi ambiente. 
Kas di Kuido a kumpli ku 
e habitante di instituto. 

Programanan di Bonaire.tv 
TELBO kanal 70 
Flamingo TV kanal 23 


12.00 Herensia: 
Stella Beaumont 
13.00 Aki Korsou: 
75 aña Radio Hoyer 
14.00 Herensia Aruba: Judith Martha 


15.00 BAPA: 
Rosemarie Winklaar 
16.00 Aktualidat: 
Cherel Kwidama 
17.00 Aki Korsou: 
Hugh Lopes 
18.00 Herensia: 
Petra Edgar Mercelina Jol 


19.00 BAPA: 
Robert Statie 
20.00 Herensia: 
Pauline Loe 
21.00 Dokumental: 
Herensia Maskarada 
22.00 Herensia Korsou: Jan Boutmy 
23.30 Puerto Latino: 
Luis Zárraga 

Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


BO TIN BALOR, DIOS NO TA 
LUBIDA RIBA BO. 


“I rei a bisa: 'No a keda ningun persona di e kas di Saul 
ainda, na kende mi por mustra e kariño di Dios?' I Siba 
a bisa rei: 'Ainda a keda un yu hòmber di Jonatan ku 
ta mankaron na tur dos pia.” 2 Samuel 9:3(BS) 


David i Jonatan tabata dos bon amigu. Jonatan a muri 
den guera i ora ku David a haña sa di su morto, el a 
lamentá i yora su bon amigu. Awor ku David ta e rei, e 
ke mustra kariño na famia di su bon amigu. Rei David 
ta laga yama Mefi-boset kende ta yu di Jonatan pa e 
bin kome na mesa di rei. E ta inbálido, i no por kana. 
E ta biba na Lo-debar, un siudat pober yen di miseria 
i doló, leu for di e Palabra di Dios. 


Asina Mefi-boset ta sali for di Lo-debar pa bin kome 
na mesa di rei. Ki gran muestra di loyaldat pa famia 
di Jonatan. Dios a kòrda riba Mefi-boset i a dun’e un 
lugá di privilegio. 


Dios ke hasi meskos pa bo tambe. Nos ta inbálido 
pa motibu di nos pikánan dilanti di Dios, ma Su amor 
pa nos ta grandi. Piká ta pone nos biba den miseria i 
doló i leu for di e Palabra di Dios. Ma Dios ta stima nos 
asina tantu i a manda Su Yu Hesus pa salba nos. E ke 
salba bo awe i pone bo sinta na Su mesa. Pa risibí e 
bendishonnan ku E tin pa bo. “Ata, Mi ta para na porta 
i ta bati; si un hende tende Mi bos i habri porta, lo Mi 
drenta serka djé, i lo sena kuné i é ku Mi.” Revelashon 
3:20 
Señor Dios Su invitashon ta pa bo tambe, E ke sena 
ku bo! 


Randolf Paula 
Produkshon PGM 


KRALENDIJK 
– 
Un di kada tres mucha 
mundialmente tin problema 
ku skarsedat ekstremo di 
awa, loke ta nifiká 739 mion 
mucha. Kambio di klima 
ta menasá pa solamente 
empeorá 
nan 
situashon 
prekario, 
UNICEF 
ta 
informá den un rapòrt nobo. 
Muchanan den Medio 
Oriente, Nort Afrika i Sur 


Un di kada tres mucha tin problema ku skarsedat 
ekstremo di awa mundialmente 


Asia, ta sufri mas bou di 
e skarsedat. Nan ta bida 
den áreanan ku entre otro 
limitashon di stòk di awa, 
un redukshon di nivel di 
awa supteranea i un rísiko 
haltu di sekura. 


Biba den peliger 
Un 436 mion mucha 
asina tin di aber ku skarsedat 
haltu di awa i fasilidat di 


awa di bebe malu, dor di 
kua nan bida ta bini na 
peliger. E kombinashon ta 
un di e orígennan di mas 
importante di morto serka 
mucha bou di sinku aña 
ku komo konsekuensia di 
malesa inevitabel. 
Bou di e paisnan mas 
afektá den e kaso akí, ta 
Niger, Hordania, Burkina 
Faso, Yemen, Tsjaad i 


Namibia. Ocho riba kada 
mucha ta kore peliger na e 
paisnan akí. 


Ainda 35 mion mas 
Na 2050 ta kalkulá 
ku ainda ta bini un 35 
mion mucha asina mas 
aserka debí na skarsedat 
dia awa. Apesar di nan 
vulnerabilidat, 
pa 
gran 
parti 
ta 
nenga 
mucha 
durante 
diskushonnan 
tokante kambio di klima, 
UNICEF ta bisa. Apénas 
2,4 
porshento 
di 
e 
finansiamentu di klima for 
di fondonan importante, ta 
sostené proyektonan ku ta 
dirigí riba mucha. 


“E 
konsekuensianan 
di kambio di klima ta 
devastador 
pa 
mucha,” 
Catherine Russell, direktor 
di 
UNICEF, 
ta 
bisa. 
“Nan kurpa i espíritu ta 
hopi vulnerabel pa aire 
kontaminá, 
alimento 
malu i kalor ekstremo. 
No solamente nan mundu 
ta 
kambia 
kaminda 
fuentenan di awa ta seka 
i sirkunstansianan di wer 
ekstremo ketu bai ta bira 
mas fuerte i frekuente, 
pero tambe nan bienestar ta 
kambia, minando e kambio 
di klima ta influensiá nan 
salú mental i físiko.” 


Fenem B.V. 


ta buska 
- 1 loodgieter 
- 3 metselaar 


Pa mas inf. yama # 786-3458 


Tapiceria y Creaciones Shantdoral 
N.V. 
ta buska 
- 1 stoffeerder 
- 1 Mode ontwerper 
- 1 Operator in Industriele machines 


Pa mas inf. yama # 599-701-3588 


PARTISIPASHON DI MORTO 


Na nòmber di su esposa 
Catharina Allee, 
su yu 
Maryline Allee i demas famia ta 
partisipá fayesimentu repentíno di 
. Eulogio 


Dia, ora i lugá di entiero ta anunsiá despues. 


Djamars 14 novèmber 2023 
7 


KRALENDIJK 
- 
Pa 6 aña konsekutivo, 
Komishon 
Sanikolas 
Boneiru (KSB) huntu ku 
Wedoe 
Entertainment 
a 
organisá 
yegada 
di 
Sanikolas na Boneiru di un 
forma eksitoso ku ayudo 
di gobièrnu i spònsernan 
ku tabata kere den nos 
organisashon i den e fiesta 
pa mucha aki. 
Na aña 2017, Komishon 
Sanikolas Boneiru a tuma 
e batuta over for di (e 
tempu ei) Sentro Hubentut 
i Famia (SHIF) pa organisá 


Komunikado di prensa: 
Komishon Sanikolas Boneiru i Wedoe Entertainment ta gradisí 


e fiesta mas grandi di 
mucha aki. For di e tempu 
ei, por a tende gritunan 
di deskriminashon. KSB 
sinembargo a tuma e batuta 
over ku e pensamentu pa 
mantené e tradishon i no 
laga esaki bai pèrdí. Ounke 
ku sigun añanan tabata 
transkurí, por a tuma nota 
di ráfaganan di bientu ku 
poko poko tabata bira mas 
fuerte, ku tabata poderá 
den diferente huki pa kaba 
ku e fiesta di mucha. No 
opstante esaki, KSB a keda 
para duru i bringa pa nos 


muchanan por tabatin un 
temporada plasentero i a 
trata na mantené e tradishon. 
Semper nos a konsiderá 
e fiesta aki un fiesta pa 
trese alegria serka nos 
muchanan i un temporada 
pa premia nos muchanan 
su 
bon 
komportashon. 
Hamas tabata e intenshon 
pa niun hende sinti nan mes 
deskriminá ku e fiesta aki. 
P’esei tambe nos a trese 
vários adaptashon atrabes 
di añanan. 
E echo ku e fiesta aki ta 
keda relashoná ku rasismo 


i ku tur influensia negativo 
ku esaki tin, ta pone un 
preshon 
grandi 
riba 
e 
organisashon i ta trese 
un smak amargo. E aña 
aki Komishon Sanikolas 
Boneiru atrabes di media, a 
haña di konosé ku a skohe 
un grupo nobo pa organisá 
e yegada di e Hòmber 
Santu. Nos ta deseá e grupo 
enkuestion hopi éksito i 
pa laga nos muchanan ta 
pará sentral pa disfrutá 
di 
e 
fiesta. 
Komishon 
Sanikolas 
Boneiru 
i 
Wedoe Entertainment kier 


a gradisí kada boluntario, 
organisashon i spònsernan 
ku for di komienso a i a 
keda sostené e fiesta di nos 
muchanan. Pero tambe e 
multitut grandi ku tabata 
bini masalmente pa risibí 
Sanikolas i su pietnan den 
Playa. 
Pa loke ta e aña aki un 
biaha mas, fiestanan privá 
di negoshi, fiesta di kas òf 
na skol, lo kontinuá den su 
bachi original i kustumbrá. 
Pa reservashon por tuma 
kontakto ku Grupo Positivo 
so na +599 777-8875. 


KRALENDIJK- 
E 
kantidat di boneriano na 
Boneiru mas i mas ta bai 
relativamente patras. 
Esaki ta konta pa 
idioma 
papiamentu 
tambe. P'esei protekshon 
di papiamentu i di e 
boneriano ta sumamente 
importante. 
Despues di diessinku 
aña di lucha ta parse 
ku papiamentu ta bai 
haña 
protekshon 
di 
Karta Oropeo pa Idioma 


Charla protekshon di e boneriano 
i su idioma materno 


Regional 
i 
Idioma 
di 
Minoria. 
Ta bon pa logra mas 
protekshon pa e boneriano 
na Boneiru tambe. 
E protekshon akí por 
logra ku aplikashon di 
Tratado di Struktura pa 
Protekshon 
di 
Minoria 
Nashonal 
(Kaderverdrag 
voor 
bescherming 
van 
nationale minderheden). 
Akademia Papiamentu 
ta invitá pa bo bin skucha 
kiko e tratado akí ta enserá i 


dikon e ta bon pa Boneiru 
i e boneriano. 
Bin skucha un charla 
na enkargo di Dr. Bastiaan 
van der Velden. Bastiaan 
ta un hurista spesialisá 
den tratado internashonal. 
E 
charla 
lo 
tuma 
lugá djabièrnè dia 17 
di novèmber den sala 
Cacique di Plaza Resort pa 
mitar di ocho di anochi. E 
lo ta na hulandes. Entrada 
ta grátis i tur hende ta 
bonbiní. 


KRALENDIJK/NEW 
YORK – Siruhanonan na 
New York pa promé biá 
a realisá un transplante di 
wowo kompleto. Ounke ku 
e pashènt no por mira dor di 
dje, ta mira e transplante sí 
komo un apertura médiko. 
Anteriormente tabata hasi 
solamente transplante di 
kòrnea. 
Seis luna pasá a realisá e 
transplante den un hospital 
na New York, komo parti 
di un transplante di kara 
por parti. E pashènt, Aaron 
James, di 46 aña, a resultá 
seriamente heridá na su 
kara momentu ku e la haña 
un shòk eléktriko di 7200 
vòlt durante su trabou. 
Sí ta trese e operashon 
eksitoso akí awor numa 
pafó, ta pasobra dòkternan 
ke a spera si e kurpa ta 
aseptá e wowo straño. Al 
kontrario, e wowo a sigui 
bon. E adernan ta traha 


Ounke e pashènt no por mira 
Promé eksitoso transplante di wowo ta un echo 


meskos ku nan mester 
traha i e retina ta mustra 
hopi prometedor, segun e 
siruhanonan. 
E pashènt ainda no por 
mira. E meta di e operashon 
tabata kosmétiko i mester 
sòru pa despues di e 
transplante pa laga e kara 
mustra mas mihó. Banda 
di esei, James ta orguyoso 
ku un wowo robes brùin, 
miéntras e wowo drechi ta 
blou. 
“E 
idea 
tabata 
en 
prinsipio ku nos lo a hasi 
e operashon téknikamente 
bon i ku e bala di wowo lo a 
sobrebibí,” segun siruhano 
Eduardo Rodriguez. 
Sí e pashènt finalmente 
tambe ta bai mira ku e 
wowo, no ta ekskluí dor di 
e siruhano. Sí tuma lugá un 
forma di rekuperashon di e 
kara, esei lo ta bunita. 
E operashon a dura 21 
ora. Pa laga esaki resultá, 


e siruhanonan a akumulá 
sélulanan for di e tutu 
di wesu di e donante i 
inyektá esakinan durante 
e transplante den e spir 


di wowo di e pashènt. Ku 
esaki mester a remplasá e 
sélulanan dañá pa protehá e 
spir di wowo krusial. 
“E ta habri un kaminda 


pa hopi posibilidat nobo,” 
Rodriguez ta bisa. 
Te asta sí no rekuperá 
den e kaso akí e abilidatnan 
di kara. 

Bieu i nobo 
Pa hopi hende loke ta 
nobo tin mas prestigio 
ku loke ta bieu. Bieu 
hopi bia ta sinónimo di 
pobresa i pobresa pa hopi 
ainda no ta un fenómeno 
for di un pasado lehano i 
un tiki pintoresko. P'esei 
mayoria 
boneriano 
ta 
prefera un kas nobo riba 


Den un seri di artíkulo riba djamars BONERIANO ta dediká atenshon na e kasnan 
bieu di e isla aki, basá riba un estudio ku dr. Ank Klomp, antropólogo, a hasi 
masoménos 45 aña pasá. HET 'OUDE' BONAIRIAANSE WOONHUIS ta un 
estudio ku spesialmente awor ku e kas i edifisionan di antaño ta bou di menasa ta 
proba su importansia. 


Kas i edifisionan 
di antaño (3) 


un kas bieu. 
Pero e regla aki tin tòg 
algun 
eksepshon. 
Tin 
boneriano ku ta kuida 
i mantené nan kas ku 
hopi 
dedikashon 
den 
e estilo bieu, hopi bes 
a 
base 
di 
sakrifisio 
finansiero grandi. Tambe 
serka gobièrnu nan ta 
konsiente ku e arkitektura 


bieu meresé atenshon i 
protekshon. Esaki por 
ripará entre otro den e 
restorashon 
bunita 
di 
Passangrahan, e kas di 
Van der Dijs i kas di 
gezaghebber, 
e 
aktual 
Bestuurskantoor, 
tur 
situá na Playa, i tambe 
Mangazina di Rei pega ku 
Rincon. 


E 
restorashon 
di 
Passangrahan i kas di 
gezaghebber a bira realidat 
entre otro riba instigashon 
di 
'Adviesraad 
voor 
Culturele Samenwerking' 
i pa gran parti a keda 
finansiá 
ku 
plakanan 
di desaroyo; e otro dos 
proyektonan 
tabata 
inisiativa lokal, finansiá 
pa fondonan lokal. 
Profesor Temminck Groll 
ta un persona ku meimei 
di siglo 20 a kuminsá 
ta dediká hopi atenshon 
na kuido di monumento 
na 
Antia 
Hulandes. 
E persona aki a traha 
diferente rapòrt, entre otro 
tambe di e edifisionan ku 
balor kultural-históriko, 
konsiderá 
komo 
monumento, di Boneiru. 
Den un artikulo titulá 
"Monumentenzorg 
op 
Bonaire 
van 
urgent 
belang', 
publiká 
den 
e 
korant 
'Beurs- 
en 
Nieuwsberichten' di dia 
13 di September 1974, 
ta resultá ku e topiko aki 
a kuminsá ta haña mas i 
mas atenshon. 


Remplaso 
Por lo demas, kon grandi 
e urgensia tabata e outor 
di e artíkulo kisas no 
a realisá mes; un di e 
edifisionan pa kua a 
pidi atenshon i pa kua a 
anunsiá restorashon, a ser 


basha abou mientrastantu. 
Aki 
mester 
agregá 
sinembargo mesora ku 
e doño di e edifisio ku 
a 
basha'bou, 
Maduro 
& Curiel's Bank, riba e 
tereno ku a bini liber a 
konstrui un edifisio "bieu 
nobo", segun un diseño di 
Plan D2. 
E dia ku a habri e edifisio 
aki ofisialmente komo 
banko, un dje oradonan 
a remarká, na su lugá, 
ku mester pone e edifisio 
aki mesora riba lista di 
monumento. 


Propio kas 
Un propio kas ta un 
propiedat hopi importante 
pa 
e 
boneriano. 
Na 
momentu numa ku bo tin 
bo propio kas, bo a logra 
algu den bida. Ántes 
tabata asina ku un hòmber 
mester a sòru pa su kas, ku 
muebel aden, promé ku e 
pensa di kasa. Awendia e 
poseshon di un kas propio 
no ta mas un kondishon 
pa matrimonio, sino kada 
Boneriano ta lucha pa 
mas pronto posibel logra 
su propio kas. 
E boneriano ta haña e 
pagamentu di hür di kas 
komo piká dje plaka, 
komo ku bo no ta haña 
nada bèk pa esaki. Asina 
ku nan sobra un tiki plaka, 
nan tabata purba kumpra 
un kas. 

Tonchi, poppetje a haña 
kompetensia fuerte den 
bisti sombré 


Awèl si, ta pa kuida kabes di 
e vupá ku ta bin 


Edifisio di Van der Dijs, awendia Terramar Museum. 

KRALENDIJK -- Riba 
Dia di Kalidat, Fundashon 
FORMA 
a 
tene 
un 
enkuentro ku empleadonan 
pa enfatisá e importansia di 
e tema pa e organisashon. 
E 
enkuentro 
tabatin 
komo 
tema 
'Kalidat: 
Realisando bo potensial 
kompetitivo'. 


Tabatin un oradó invitá 
den persona di Mia Tweed 
di Vibra Bonaire. El a trata 
e tema 'Nos pilá di kalidat’. 
A enfoká riba e aporte di 
FORMA na e kalidat di 
bida di nan studiantenan. 
El a kòrda tur empleado 
ku FORMA tin un imágen 
respetá i positivo den nos 


'Kalidat: Realisando bo 
potensial kompetitivo' 


komunidat. 
Por último, e trahadó di 
kalidat di FORMA, Cristina 
Geerman-Dominguez, 
a 
duna un presentashon titulá 
‘Mi aporte individual na 
kalidat. 
Fundashon FORMA ta 
un pilá di kalidat pa nos 
komunidat’. 


KRALENDIJK 
– 
E gastunan èkstra ku 
Konseho 
Insular 
pa 
enmienda ke mira tumá 
den e presupuesto pa 2023 
i e diseño di presupuesto 
pa 2024, a haña konseho 
negativo di e kolegio di 
supervishon 
finansiero, 
Cft. 
Esaki no solamente pa 
falta di e argumentashon 
di e kubrimentu, tambe 


Konseho Insular ta parti 
sèn ku no tin 
ta kondusí na redukshon 
di e reservanan general i 
défisit haltu legal ku no ta 
permisibel. 
Konseho Insular ke 
saka 2,5 mion dòler pa 
mantené BonLab, 310 mil 
dòler pa kalidat di bida 
komunitario i rekreashon 
na aire liber i 140 mil 
dòler 
pa 
asuntunan 
agrario i piskeria. 


K R A L E N D I J K 
– 
E 
p 
a 
r 
t 
i 
d 
o 
BoerBurgerBeweging 
(BBB) ku ta partisipá na 
elekshon di Tweede Kamer 
dia 22 di novèmber, a saka 
su programa di elekshon 
tambe 
na 
Papiamentu 
‘Masha BBBon tur dia’. 
Den e programa ta pone 
atenshon spesial na Karibe 
Hulandes i e paisnan di 
Reino. BBB ta enfatisá e 
nesesidat pa mas atenshon 


Programa di Elekshon BBB na Papiamentu 


pa e parti Karibense di 
Reino, no solamente komo 
destinashon 
di 
fakansi, 
pero tambe pa koperashon 
i gosa di e konekshonnan 
Trans Atlántiko. 
BBB ta kere ku e 
parti Karibense di Reino, 
meskos 
ku 
Hulanda, 
meresé 
mas 
atenshon. 
Den liña ku e vishon akí, 
Walter 
Hellebrand, 
e 
úniko kandidato di BBB 
ku ta representá e region 


Karibense den elekshonnan 
di Tweede Kamer, a bishitá 
e islanan e siman ku a pasa. 
Hellebrand, prosedente 
di Sint Eustatius i eks 
direktor 
di 
Kuido 
di 
Monumento riba e isla, 
desde 2021 ta biba na 
Hulanda. E ta enfatisá e 
importansia 
di 
raisnan 
lokal i e rekuperashon di e 
balansa di poder entre Den 
Haag i e region Karibense. 
BBB, fundá na 2019, 


resientemente 
a 
gana 
17 
asiento 
den 
Eerste 
Kamer i awor ta dirigí su 
mes riba e área Karibe 
Hulandes. E partido ta 
enfatisá 
pa 
demokrasia 
kompleto den e área akí, 
ku ambishon pa remplasá 
gezaghebbernan 
nombrá 


dor 
di 
representantenan 
skohé. 
E bishita di Hellebrand 
na Boneiru tabata un paso 
importante pa e partido 
pa trese su intenshonnan 
den práktika i reforsá e 
relashonnan ku e parti 
Karibense di Reino. 


KRALENDIJK– Edsel 
Winklaar ta bandoná su 
posishon komo direktor 
interino na Direktorado di 
Planifikashon i Desaroyo 
(R&O). Su desishon pa 
pone e funshon akí abou ta 
basá riba su konvikshon ku 
na e momentu akí e no por 
salbaguardiá e kontinuidat 
nesesario pa motibu ku 
e ta bandoná nos isla 
temporalmente. 
Winklaar ta tuma e paso 
akí ku bista riba interes di e 
organisashon, rekonosiendo 
e echo ku e funshon di 
direktor di Direktorado di 
Planifikashon i Desaroyo 
(R&O) ta un posishon di 
responsabilidat ku ta rekerí 


Edsel Winklaar ta 
stòp na R &O 


atenshon kompleto pa loke 
ta trata su ehekushon. Na 
momentu ku e bandoná e 
funshon ta surgi espasio 
pa 
yena 
e 
posishon 
di 
responsabilidat 
akí 
konstruktivamente. 
Ku 
komprenshon 
pa 
e desishon tumá, entidat 
públiko 
Boneiru 
ta 
gradisí Winklaar pa su 
dedikashon 
komo 
hefe 
interino 
i 
seguidamente 
komo 
direktor 
interino 
na R&O. Gobièrnu di 
Boneiru ta enfatisá ku ya 
kaba a kuminsá buska un 
susesor. Asina ku logra 
esaki, gobièrnu di Boneiru 
lo anunsiá e funshonario 
nobo. 

KRALENDIJK 
-- 
Djabièrnè atardi a tuma 
lugá ponementu di e promé 
piedra i desvelo di bòrchi di 
e edifisio nobo di FORMA. 
Hopi hende tabata presente, 
entre otro e empleadonan di 
Fundashon FORMA. 
Pa duna inisio na e 
apertura, a kuminsá ku 
palabranan di bon biní di 
Soraida Mensche, direktor 
di Fundashon FORMA: 
“Awe a reuní huntu aki na 
Kaya Gabilan, kaminda 
simbólikamente 
nos 
ta 


Promé piedra edifisio FORMA 


bai pone promé piedra pa 
konstrukshon di un edifisio 
propio 
pa 
Fundashon 
FORMA. 
Dia 16 di aprel 1992 
a funda FORMA. E aña 
akí FORMA a hasi 31 aña 
di eksistensia. FORMA a 
lanta komo inisiativa di 
algun maestro di skol ku 
a mira e nesesidat pa por 
tin un eskoho pa hóbennan 
ku ta kai for di enseñansa 
regular, e dropoutnan. 
Nan a mira e nesesidat 
pa bin ku kursonan di 


kapasitashon 
di 
fishi, 
pa 
asina 
e 
hóbennan 
por prepará nan mes pa 
subi 
merkado 
laboral. 
E 
kursonan 
ku 
tabata 
duna na FORMA tabata 
handyman, spesialista di 
beyesa, karpinté, lasdó i 
elèktrishèn. A duna tambe 
hopi aña estudio di MAVO 
di anochi i tambe prepará 
taksista pa haña un pèrmit 
pa ehersé na trabou mihó. 
Mensche: “Awe nos ta 
pone e promé piedra di 
e edifisio di FORMA na 


honor di nos promé direktor 
di Fundashon FORMA, 
Toontje Nicolaas(†). Awe 
su yu, Anthony Nicolaas, 
ta hasi e akto simbóliko. 
Huntu ku nos, tin Henry 
Toré, 
kende 
tambe 
a 
para na inisio di a funda 
FORMA. Toré tabata e 
persona instrumental den 
lantamentu di FORMA. Ta 
e persona ku a konvensé 
Gobièrnu di e tempu aya ku 
e instituto akí, FORMA, ta 
importante pa nos isla. Ta e 
a papia i konvensé diferente 
persona pa a forma parti di 
e ekipo di e promé direktiva 
di FORMA. Tambe el a 
logra konvensé Gobièrnu i 
e maestro di skol.” 
Toontje Nicolaas(†) a 
keda supsidiá pa Gobièrnu 
ku pago, pa ehersé e 
trabou di promé direktor 
di Fundashon FORMA. 
Banda di e proyekto akí, 
ta mira un proyekto mas 
kaminda Entidat Públiko 
Boneiru, via di Fundashon 
Propiedat Inmobil Boneiru, 


ta lantando un edifisio mas 
pa FORMA, ku medionan di 
e entidat. Pues na momento 
ku e dos edifisionan akí 
keda kla, esaki ta bira un 
kompleho di edukashon i 
formashon di hóben i adulto 
den komunidat. 
E vishon di FORMA 
ta pa aki forma un núkleo 
sentralisá di tur loke ta 
enserá 
edukashon 
pa 
adulto 
riba 
tur 
nivel. 
Henter Boneiru sa ku aki 
tin un sentro edukashonal 
kaminda nan por akudí ku 
tur nan nesesidatnan riba 
tereno di estudio, kurso i 
formashon. 
Pe komo direktor di 
FORMA, segun Mensche, 
esaki ta un honor grandi. 
Hopi ta esnan ku a aportá 
na e trayektonan pa nos 
por yega te aki nan. “Mi 
kier yama un danki na 
kada un ku pa tempu largu, 
òf kòrtiku, a laborá den e 
fundashon akí i a aportá ku 
un parti chikitu òf grandi di 
nan bida na e kousa bunita 

akí.” 
FORMA 
a 
pasa 
na 
diferente 
lokalidat, 
unu 
mas malu òf mihó ku e otro, 
semper nos a imaginá nos 
mes un edifisio espasioso 
kaminda nos por bai sirbi 
nos grupo di enfoke muchu 
mas mihó. Awe nos ta pone 
e promé piedra pa hasi 
e soño akí bira realidat, 
Mensche a bisa. 
Mensche 
a 
gradisí 
Diputado Nina den Heyer, 
kende 
den 
un 
kolegio 


previo, a bringa pa inkluí 
Fundashon FORMA den 
e plan di konstrukshon 
di fasilidatnan eskolar na 
Boneiru. Danki pa kere den 
e organisashon i sostené e 
kousa akí. 
Despues ku Anthony 
Nicolaas a pone e promé 
piedra, 
Diputado 
den 
Heyer, kende a lucha pa 
yega na e dia di awe pa 
pone e promé piedra di 
e edifisio di FORMA, a 
desvelá e bòrchi. 


Ludwig 
Balentin, 
presidente di e direktiva 
di FORMA a bisa: “Nos 
di direktiva ta kontentu i 
ta sigui ku e trabou, ku e 
meta di esnan na prinsipio, 
a kuminsá kuné. Nos no 
ta para ketu. Pa otro aña 
e edifisio nobo ta kla pa 
hasi apertura ofisial di esei 
tambe.” 
Esnan presente tabata 
miembronan di direktiva 
Luty Balentin, Gaby Felix, 
komo 
sekretario, 
Rudy 


Gomez, 
komo 
tesorero, 
miembronan 
Marklin 
Eustachia i Mary Tjin 
Asjoe. Tambe a invitá EOZ, 


OLB, ROA, Fundashon 
Propiedat Inmobil, Dennis 
Lai, direktor di BMS i e 
kontratista. 


Riba instrukshon guia di aktividat di Grupo Kibrahacha, stazjèrnan a yuda e 
grandinan di Kas di Kuido di Fundashon Mariadal pa nan mes traha nan salada di 
fruta, pa despues nan sabori’é. Kas di Kuido ta kontinuá ku su aktividatnan pa asina 
e grandinan por keda aktivo. 
Grandinan mes a traha salada di fruta 

K R A L E N D I J K - 
Djadumingu 
12 
di 
novèmber a tuma lugá 
apertura festivo di Siman di 
Buki pa Mucha. Biblioteka 
Públiko Boneiru a organisá 
e aktividat aki i e tema di 
e aña akí ta ‘Na mi kas’. 
Por a nota basta hende 
den oula di SGB kaminda 
e aktividat a tuma lugá. 
Vários outor di buki pa 
mucha tabata presente na e 
apertura. Ta trata di Jenny 
Coffy, Giovanni Gijsbertha, 
Vianella Girigorie, Denice 
DeJong-Rekwest. 
E kontadó di kuenta 
Guinetta de Palm i e 


Siman di buki a ranka sali 


direktor/outor di senario 
lokal 
Sendion 
Balentin 
tambe ta presente. 
Spesialmente 
pa 
Siman di Buki pa Mucha, 
Giovanni 
Gijsbertha 
a 
skirbi e buki ‘Fakansi 
den pasado’. Durante e 
apertura a batisá e buki aki 
ofisialmente. E muchanan 
di ACE Kids Club ta duna 
un presentashon durante e 
apertura. Ku kanto i baile 
nan ta konta un kuenta. 
ACE Kids Club a traha un 
kantika i un videoclip pa 
Siman di Buki pa Mucha 
2023. E potrètnan ta duna 
un impreshon 

HULANDA 


LEIDEN 
– 
Na 
un 
seshon di e organisashon 
di studiante na Leiden, 
Minerva, 
siman 
pasá 
djabièrnè a usa violensia 
físiko. A skòp un hóben 
durante un pelea den su 
barika. E maneho di e 
skol ta informá ku dos dia 
despues a hospitalisá e 
hóben, posiblemente dor di 
un spir di sker. 
“Apesar di e echo ku nos 


Despues di violensia 
Organisashon di studiante ta hasi denunsia 


no por bisa ku siguransa sí 
e violensia di e dia ei tabata 
e orígen di su herida, nos 
a disidí pa hasi denunsia 
na Polis,” segun un karta 
interno na e miembronan 
di 
e 
organisashon 
di 
studiante.” Polis ta 
bai 
hasi 
investigashon. 
Internamente 
tambe 
ta 
hasi investigashon dor di 
e kolegio di derecho i e 
kolegio di apelashon. 


E 
direktiva 
ta 
bisa 
di ta desaprobá e tipo 
komportashon 
akí. 
E 
no ta konta dentro di e 
organisashon. 
Segun e karta, ta trata di e 
inougurashon di Completa, 
un asina yamá relashon 
vertikal ku e organisashon 
di studiante. Mesora a pone 
e seshon riba non aktif. 


AMSTERDAM – E 
lidernan polítiko di VVD, 
D66, PVV, SP, Partij voor 
de Dieren i BBB, ta di 
akuerdo ku mester atendé 
ku e urgensia di kas i 
mester yuda kuidadónan 
informal i hendenan ku tiki 
entrada mihó. Pero tokante 
e mihó aserkamentu di e 


Nan no ta di akuerdo ku aserkamentu 
Seis partido di akuerdo tokante problemanan 


problemanan akí, e opinion 
ta diferensiá hopi. 
Esaki a bira konosí 
durante e segundo debate di 
elekshon di RTL, tené den 
un hotèl na Amsterdam. 
E 
lidernan 
polítiko 
di 
Nieuw Sociaal Contract 
i 
GroenLinks-PvdA, 
Omtzigt i Timmermans, a 


kanselá nan partisipashon. 
E seis lidernan polítiko ku 
sí tabata presente, a haña 
pregunta di un kantidat 
di huéspet for di públiko 
tokante biba, kuido i plaka. 


Bibienda 
Durante e promé tema, e 
urgensia di kas, tur partido 


a bisa ku mester traha 
mas kas. D66 ta mira e 
solushon 
prinsipalmente 
den konstrukshon sabí i 
mas haltu i den kada siudat 
òf bario, bini ku un kaya 
aserka. PVV a bisa ku 
prinsipalmente ta permití 
muchu hopi imigrante. 
BBB a pone e speransa 
riba e mihó uso di e stòk di 
kas eksistensia, por ehèmpel 
dor di kombertí ofisina den 
kas. VVD ta pensa ku kita 
reglanan lento, por yuda i 
tantu SP komo Partij voor 
de Dieren ke pa Gobièrnu 
aktua mas fuerte i no laga 
konstrukshon di kas na e 
merkado liber. 


Kuido 
Durante e tema kuido, 
un muhé a bini na palabra 
kende ta sòru pa su mama 
demente. E kuido informal 
akí ta pisá i tur partido 
presente ta komprondé e 
yamada pa yudansa i un 
bon kas di kuido den e 
bisindario. PVV, SP i BBB, 
a papia tokante bèrgwensa 
ku 
ke 
ekonomisá 
den 
kasnan di kuido i ke trèk 
esaki mas pronto posibel 
bèk. E sala a risibí un plan 
di SP pa un kas di kuido 
den bario positivo. 
Lider polítiko di VVD, 
Yesilgöz, a trata na hasi kla 
ku e añanan ku ta bini tin 
tiki personal pa akomodá 
e demanda di kuido. Su 
partido a pone e speransa 
pa téknikanan sabí, esaki 


ta sosten tékniko pa sòru 
grandinan por keda biba 
mas tantu na kas. BBB no 
ta kere realmente den un 
robotisashon. 
Durante e último tema 
akí, mayornan di un famia 
a bini na palabra, kende ta 
gana nèt pa paga tur gastu. 
Aki tambe tur seis lider 
polítiko tabata di akuerdo 
ku mester hasi algu pa e 
situashon akí. 
VVD ke baha impuesto, 
dor di kua ta keda mas paga 
nèto. Esnan ku entrada 
medio ta den problema, 
segun Yesilgöz. BBB tin un 
plan pa mira sí riba e promé 
30 mil euro no mester paga 
premi òf impuesto. Pero 
esaki ainda ta un idea, van 
der Plas a agregá. 


Serbes grátis 
BBB, pero tambe SP, 
ke yuda hendenan èkstra 
dor di por ehèmpel pa laga 
nan debe na estado subi. 
Tantu BBB komo SP, no 
a laga e ofisina sentral di 
planifikashon kalkulá nan 
programa 
di 
elekshon, 
pues no ta kla kiko e efekto 
di e plannan proponé ta. 
“Serbes grátis pues,” Jetten 
Marijnissen a proponé. 
Na 
final 
e 
lidernan 
polítiko a mira bèk ku 
satisfakshon riba e debate. 
E sala no a sinti falta di 
e dos lidernan polítiko, 
Omtzigt i Timmermans, ku 
a kanselá. 


BRABANT 
– 
Djadumingu anochi Polis 
a drenta un kas robes 
den e bario Schijndel den 
Brabant. Den e kas tabatin 
un famia ku tres yu. Nan 
a spanta enorme. Segun 
Polis, naturalmente a pidi 
despensa. 
Polis tabata en buska 
di un hòmber di kende 
posiblemente por a yega 
na su detenshon. Pa e 


Polis ta drenta kas robes 


motibu ei a involukrá un 
unidat di detenshon spesial 
di Polis, Omroep Brabant ta 
informá. 
Banda di mitar di nuebe 
e tim a forsa e porta di e kas. 
“Ya hopi lihé sinembargo a 
sali na kla ku nos a ekiboká 
nos mes,” Polis ta bisa. 
E famia segun Polis, no 
tabatin ningun relashon ku 
e persona ku tabata buska. 
Polis ta lamentá loke 


a sosodé i ta bisa di tin 
kontakto estrecho ku e 
famia tokante atenshon 
mas aleu. 
Kon ta posibel ku a 
drenta un kas robes, ta 
bou di investigashon. 
Ainda no a detené e 
hòmber kende Polis ta 
buska. Mas informashon 
tokante e sospechoso i e 
investigashon, Polis no ke 
kompartí. 

WILLEMSTAD- Den 
luna di òktober, ami Sebel 
Antoin, huntu ku Stepanie 
Walroud i Sophia Vermaas 
tabatin e oportunidat di 
representá 
Kòrsou 
na 
Brussels, Bèlgika komo 
parti di un inisiativa di 
Union 
Europeo, 
OCT 
Youth Network. 
OCT Youth Network 
ta un red i grupo di 25 
hóben (di edat 20-28) 
representando tur 13 di e 
OCT nan ku ta asosiá ku 
Union Europeo. E pais 
nan aki ta Aruba, Bonaire, 
Curaçao, St. Maarten, Saba, 
St. 
Eustatius, 
Polinesia 
Franses, 
Teritorionan 
Antártiko i Sur Franses, 
Groenlandia, 
New 
Caledonia, San Barths, St. 
Pierre & Miquelon i Wallis 
& Fortuna. 
OCT ta para pa Overseas 
Countries & Territories, na 
papiamentu 
Teritorionan 


Bishita na Brussels ku OCT Youth Network 
Ultramarino 
di 
Union 
Europeo, ku total ta 13 pais 
ku tin un relashon speshal 
ku Union Europeo. Nan no 
ta kompletamente integrá 
den Union Europeo, e lei 
nan di Union Europeo 
tampoko no ta aplikabel 
den e paisnan aki. E OCT 
nan 
tin 
un 
asosiashon 
spesial pa e motibu ku nan 
tin un relashon ku un di e 
paisnan ku sí ta miembro di 
Union Europeo. Pa Kòrsou 
esaki ta nifiká ku pa motibu 
di su relashon ku Hulanda, 
e ta wòrdu konsiderá komo 
un OCT. Através di e 
asosiashon aki, e OCT nan 
ta gosa di un kombenio 
polítiko, 
di 
koperashon 
i komersial spesial ku e 
Union Europeo manera e 
derecho di entrada liber sin 
kuota den e merkado Union 
Europeo. 
Un di e motibu nan pa 
kreashon di OCT Youth 


Network, ta durante e último 
añanan, Union Europeo 
ta pone mas énfasis riba 
envolví hóben aktivamente 
den komunidat pa stimulá 
desaroyo 
sostenibel 
mundialmente. Pa Union 
Europeo ta importante pa 
envolví hóbennan komo 
aktornan esensial pa kambio 
den sosiedat, i pa krea un 
pais mas demokrátiko, ku 
igualdat i inklusividat. 
Lansá pa promé biaha na 
2022, e red tin komo meta 
pa intensifiká e vínkulo 
entre hóbennan bibando 
den e OCT nan i tambe e 
relashon ku Union Europeo 
i su institutonan. Un otro 
ophetivo ta pa e hóbennan 
por duna un perspektiva 
di hóben ku por reflehá 
e realidat di OCT nan, 
pa asina kontribuí mas 
nan 
desaroyo, 
hasiendo 
uso 
di 
oportunidatnan 
ku asosashon ku Union 


Europeo ta trese kuné. 
Esaki ta hasi ku diferente 
oportunidat i programanan 
finansiá pa Union Europeo 
manera: 
Erasmus+, 
ku 
ta brinda e chèns pa 
interkambio internashonal 
di hóben i programanan 
boluntario. Banda di esaki 
tin tambe e ‘Blue Book 
Traineeship’, ku ta brinda 
oportunidat pa kore stazje 
na un di e institutonan 
di Union Europeo pa 5 
luna, i ku despues por 
brinda bo un trabou na 
Union Europeo. Un di e 
programa nan mas resien 
ta BESTLIFE2030, esaki 
ta un programa pa promové 
i 
sostené 
konservashon 
di 
biodiversidat 
i 
uso 
sostenibel di servisio di 
ekosistema i adaptashon 
di nos klima. E idea ta pa 


implementá 
proyektonan 
den OC5 ku ta yuda 
ku 
konservashon 
di 
e 
sistema ekológiko. Grupo 
i personanan lokal ku tin 
un proyekto òf idea ku ta 
kontribuí na e ophetivo aki, 
por manda nan idea. Sí nan 
keda selektá nan lo risibí 
un sumo pa sostené nan 
proyekto. 
E 
eksperensia 
pa 
representá 
Kòrsou, 
no 
solamente tabata un honor 
personal, pero tambe un 
honor síviko i un oportunidat 
kaminda mi por representá 
Kòrsou i kontribuí na mi 
pais ku e konosementu 
ku mi a haña. Tabata un 
eksperensia inolvidabel pa 
representá Kòrsou na un 
nivel internashonal. 
Durante e siman aki 
na Brussels, nos a haña e 

oportunidat pa eksplorá 
algun di e institutonan dl 
Union Europeo, kaminda 
nos por a haña un bista di kon 
e instituto nan ta funshoná. 
Tambe nos a partisipá na 
diferente 
seshonnan 
di 
dialekto, presentashonnan, 
i diskushonnan ku lider 
polítikonan 
di 
Union 
Europeo. 
Esaki 
no 
solamente 
a 
yudá 
nos 
kompilá 
un 
perspektiva 
amplio di e relashon entre 
Union 
Europeo 
i 
nos 
paisnan, pero tambe a 
brinda nos e oportunidat pa 
presentá nos punto di bista 


dilanti nos perspektiva di 
desafionan ku nos komo 
hóben ta enfrentá den nos 
pais. 
Aparte di e bishita na 
Brussels, 
durante 
di 
e 
mandato di un aña, nos 
komo 
miembronan 
di 
OCT Youth Network lo 
partisipá na kuater webinar 
online pa profundisá nos 
konosementu 
i 
tambe 
partisipá 
den 
vários 
seshonnan 
di 
diálogo 
ku 
lider 
polítikonan 
i 
personanan 
envolví 
ku 
Union Europeo. 
Regresando nos paisnan, 


nos hóbennan tur tabata di 
akuerdo ku ta 
importante pa nos pa 
kompartí e konosementu 
ku nos a risibí na Brussels 
ku otro hóbennan den nos 
komunidat, 
spesialmente 
tur e oportunidatnan i 
programanan 
ku 
Union 
Europeo ta brinda na nos 
komo hóben pa desaroyo 
personal. 
Mi mensahe i meta ta pa 
inspirá tur hóben ku si bo 
ke algu, ku trabou duru i 
perseveransia bo por logr’é, 
nunka limitá bo mes. 

ORANJESTAD 
-- 
Prome 
Minister 
Evelyn 
Wever-Croes y Minister 
Endy Croes a reuni cu 
Stichting 
Jantje 
Beton 
hunto cu CEDE Aruba. 
Stichting Jantje Beton, ta 
un fundacion di Hulanda 
cu ta traha riba e maneho 
di e importancia pa e 


Pa speeltuin nobo 
Aruba tin compromiso di Stichting Jantje Beton 


muchanan hunga, pa nan 
desaroyo social, fisico y 
mental. Pa yega na e meta 
aki, Stichting Jantje Beton 
ta encarga pa sigura cu tin 
lugarnan accesibel y den bo 
estado pa e muchanan por 
hunga. 
Prome 
Minister 
a 
indica, cu na aña 2022, el 


a aserca Stichting Jantje 
Beton, pa pidi nan yudansa 
cu e speeltuinnan aki na 
Aruba. Nan a haci un 
estudio riba e situacion 
actual, di e facilidadnan 
pa muchanan na Aruba por 
hunga pafo. E resultado di 
e estudio a wordo presenta 
na Minister di Asuntonan 
Social sr Rocco Tjon. A 
base di e estudio haci, 
Stichting Jantje Beton, a 
yega na e punto cu nan lo 
desea di yuda pais Aruba, 
trahando 
dos 
speeltuin 
completamente nobo, of 
drecha uno existente, cu 
materialnan 
moderno 
y 
mas sigur pa e muchanan. 
Unabes 
nan 
finalisa 
e 
estudionan, nan lo informa 
Gobierno di Aruba, na 
unda e speeltuinnan aki lo 


ta situa. Durante e reunion 
a bin dilanti tambe, un 
posibel di tres speeltuin cu 
nan ta dispuesto pa traha 
of renoba. Tambe Minister 
Endy Croes a probecha di 
menciona e deseo di haya 
algun veld mas manera 
esun existente di Johan 
Kruif. Prome Minister a 
expresa di ta sumamente 
orguyoso 
di 
e 
trabou 
cu Minister di Deporte 
Endy Croes y Minister di 
Asuntonan Social Rocco 
Tjon a bin ta haciendo. 
Danki na nan esfuerso y 
dedicacion, awe Aruba tin 
e compromiso di Stichting 
Jantje Beton pa traha y/ 
of renoba 3 speeltuin, 
dunando oportunidad pa 
nos muchanan por hunga y 
goza di facilidad nan grandi 


y moderno. 
Gobierno a cuminsa cu e 
proyecto di Veilige Barios 
y esaki ta un siguimento pa 
mehora e calidad di bida 
di nos barionan na Aruba 
y nos muchanan. Tambe 
Stichting Jantje Beton a 
informa Gobierno di Aruba, 
cu 
Postcodelotterij 
di 
Hulanda ta duna 1.5 miyon 
euro pa e 6 speeltuinnan 
riba e diferente islanan, di 
cual Aruba ta haya 2 a 3 
di nan. Prome Minister a 
indica cu el a palabra cu di 
parti di su ministerio, nan 
lo traha riba un maneho y 
acuerdo pa por sigui den 
futuro, haci uzo di nan 
experticio, pa keda mehora 
tur e facilidadnan na Aruba, 
na unda e muchanan ta 
hunga pafo. 


ORANJESTAD 
-- 
Mision di e delegacion di 
Aruba na Hulanda, bao 
guia di lider di AVP, mr. 
Mike Eman cu consehero di 
fraccion Wendrick Cicilia 
den un esfuerso conhunto 
di Fundacion Digna Lacle- 
Herrera y Fraccion di AVP 
a organisa un intercambio 
di pensamento pa studiante 
y 
profesionalnan 
hoben 
Arubiano na Hulanda. 
Dor di e storm na Den 
Haag un anochi di dialogo a 
bira dos. Ta di e manera aki 
Mike Eman kier a garantisa 
cu fuera di a sinta dialoga 
cu lider politico y experto, 
e lider di partido tambe ta 
haya hopi importante pa 
scucha for e generacion cu 
lo mester carga nos pais 
mañan kico nan pensamento 
y deseonan ta. 
Un encuentro a tuma 
luga, a pesar di tempestad 
den het Nutshuis na Den 
Haag y otro encuentro a tuma 
luga na e Ondernemershuis 
na Den Haag caminda 
un grupo bon representa 
di tanto studiante, como 
profesional, a atende tur 
dos encuentro pa topa cu 


Delegacion di AVP cu encuentro cu ‘Young Professionals di Aruba’ na Hulanda 


Eman y Cicilia pa expresa 
nan opinion riba loke ta 
sosodiendo na Aruba y cua 
ta e rumbo pa tuma. Tur 
ta di acuerdo cu aworaki 
situacion ta dificil y cu tin 
mester di un cambio di 
vision si un dia e tereno por 
ta fertil pa nan regresa. 
Stacey 
Petrochi 
di 
24 aña y studiante di 
filosofia na universidad di 
Leiden ta a expresa di ta 
comparti e vision di Eman, 
specialmente su plan pa 
brinda asistencia pa cu e 
pago di Arubalening, pero 
tambe ta kere cu lo por 
inclui DUO pa haci’e mas 
atractivo. E ultimo aki ta 
hunto cu salario abou ta 
loke ta pisa ora ta contempla 
un regreso pa Aruba. 
Di su banda, Andre 
Garcia a keda impresiona 
e inspira pa e presentacion 
di Mike Eman. Tambe 
e ta duna hopi elogio pa 
e posibilidad cu ta duna 
studiante 
y 
profesional 
hoben e oportunidad pa 
aporta cu nan ideanan. A 
papia di con por desaroya 
e isla di e miho forma, 
crea oportunidad nobo, no 


solamente economico, pero 
tambe den tecnologia. 
Garcia, di 30 aña ta biba 
na Amersfoort y ta traha na 
Amsterdam. “Tin futuro na 
Aruba, djis mester traha 
duro riba dje,” el a bisa. 
Un di e cambionan di 
mas grandi cu, segun e, 
mester bin ta den e tereno 
di enseñansa. Despues di 
a gradua den e facultad di 
OGM na Universidad di 
Aruba, David Quant di 25 
aña a bay Hulanda pa haci 
un master. E ta kere cu 
aunke actualmente cos ta 
hopi preta, tin oportunidad 
na Aruba pa explora den 
campo di entrepreneurship. 
“Duna nos hobennan 
un 
chens 
pa 
introduci 
otro pensamento y otro 
innovacion 
den 
nos 
economia,” el a expresa. Pa 
loke ta e Social Cultureel 
Plan Burea, Quant ta mira 
e fruta cu por bin di esey, 
mescos cu un fondo cu ta 
yuda hoben inverti den idea 
nobo. “No tin un solucion 
specifico. Mi ta pensa cu e 
ta cuminsa na un cambio di 
pensamento; un aceptacion 
pa nos talento cu ta afo, 


aceptacion pa pensamento 
nobo, idea nobo, manera 
nobo di haci negoshi, di 
introduci educacion y for 
di e punto di bista ey, stap 
concreto lo bin tambe.” 
Axcell Petrochi tambe 
ta kere den un cambio di 
pensamento cu enfoke riba 
innovacion. E tin 23 aña y 
ta studia lei internacional 
y Europeo na De Haagse 
Hogeschool. Aruba mester 
innova pa atrae studiante 
cu a bay Hulanda. “Ami lo 
kier bay bek. Awo ta dificil, 
pero nos tur tin cu lucha 
p’e,” asina e studiante a 
indica. 


E ta hopi inspira pa e 
presentacion di Eman y 
Cicilia. Esey ta e vision cu 
nan ta warda riba dje pa por 
regresa Aruba. 
Eman y Cicilia a gradici 
tur esunnan cu a haci e 
anochi aki na Den Haag 
posibel. Na clausura di e 
evento nan a expresa nan 
entusiasmo pa lora manga y 
traha riba un futuro den cual 
absolutamente tur hende 
por disfruta di e trabou cu 
e generacionnan prome cu 
nos y actual a traha p’e, 
pero tambe di e potencial 
di e generacionnan na 
caminda. 

O R A N J E S T A D 
-- Siman pasa un di e 
pasionnan di e futbolista 
internacional di Inter Milan, 
esta Denzel Dumfries di 
Aruba, a cumpli c’un meta 
cu el a fiha pa su mes den 
cooperacion cu su famia, 
esta di habri un centro 
pedagogico na Rotterdam. 
E centro lo carga e nomber 
di ‘DUCE’ cu ta nifica 
‘Dumfries Unlimited Care 
and Education’ cual centro 
lo sirbi mucha y hobennan 
cu tin dificultad cu nan 
estudio, algo cu Dumfries 
mas tabatin problema cu’ne 
durante di su temporada na 
scol. 
El a mustra cu e no tabata 
e studiante perfecto na 
scol pero dor di su talento 
el a logra hopi den bida y 
na e momentonan aki no 
solamente e ta un di e miho 
hungadonan di Inter Milan 
cu na e momentonan aki ta 
lider di e campeonato Serie 
A di Italia, pero Denzel 
ta un di figuranan mas 
importante di e seleccion di 
Hulanda, esta ‘Oranje.’ 
Denzel kende tin 27 aña 
na e momentonan aki, a 


Denzel Dumfries a habri centro pedagogico na Rotterdam 


mustra cu hopi tempran su 
famia a haya su mes envolvi 
cu departamento di cuido di 
hobennan cual a bira awor 
tambe e motibo principal 
pa su persona hunto cu su 
famia, haci algo pa mucha 
y hobennan cu tambe ta 
den e situacion aki, dor di 
inaugura su propio centro 
educacional ortopedico den 
centro di Rotterdam. 
E futbolista a mustra 
cu tur hende tin nan 
propio caminda pa sigui, 
cu nan propio talento- y 
cualidadnan y solamente 
falta sosten pa activa e 
potencial aki y esey ta e 
reto mas grandi cu apertura 
di e centro aki. Ta un centro 
cu ta dirigi na yuda mucha- 
y hobennan cu tin problema 
den e sistema educacional 
normal y pa kendenan no 
tin mucho alternativa pero 
Denzel hunto cu su famia, 
lo habri e centro ortopedico 
aki pa asina crea u scol pa 
mucha y hobennan cu ta 
confronta problema na un 
scol normal si por yama 
esaki asina. 
Na e momentonan aki 
su envolvimento den e 


proyecto lo ta limita pa e 
cumpli como un ehempel 
di un lider deportivo y e lo 
fungi como cara di e centro 
aki ya cu na e momentonan 
aki y pa algun temporada 
mas, Denzel lo sigui den 
futbol 
profesional 
na 
Europa. 
Famia di Denzel hunto 
cu algun amigo y conoci 
nan, lo ta encarga cu e 
centro aki keda caminda e 
meta principal di e hoben 
futbolista, 
ta 
pa 
yuda 
hobennan alcansa nan meta 
den bida pa asina nan haya 
nan caminda den nan bida 
den comunidad. 
DUCE lo bira un centro 
caminda lo percura pa 
tanto hobennan masculino 
como femenino entre 10 
y 23 aña, lo por siña entre 
otro cushina, yuda nan cu 
nan talento musical y nan 
lo ricibi sosten y ayudo 
pa despues nan por haya 
un posicion den e sector 
laboral. 
Motor tras di e proyecto 
aki, ta mama di e futbolista 
Denzel, esta sra. Marleen, 
kende lo guia e centro 
DUCE ya cu su persona 


a traha pa hopi aña den e 
mundo di cuido y cu su 
envolvimento nan den e 
sector aki, combina cu su 
experticio y sosten di varios 
partner, a logra di inicia cu 
e proyecto aki. 
Hopi hende na momento 
di a scucha di e proyecto aki, 


a mustra nan disponibilidad 
pa coopera y yuda pa crea e 
centro aki caminda Denzel 
lo ta liga como embahador 
y inspirador di DUCE 
caminda ya e reaccionnan 
cu e centro a ricibi, tabata 
impresionante. 


ORANJESTAD 
-- 
Diahuebs merdia, Prome 
Minister Evelyn Wever- 
Croes hunto cu Gobernador 
di 
Aruba, 
sr. 
Alfonso 
Boekhoudt, y sra. Hellen 
van der Wal di Dutch 
Caribbean Nature Alliance 


Den cuadro di e bishita di Prinses Beatrix 
Aruba ta yama bon bini na Prinses Beatrix 


(DCNA), tabata presente na 
Aeropuerto 
Internacional 
Reina Beatrix, pa duna bon 
bini na Prinses Beatrix, cu 
riba invitacion di DCNA, 
lo ta na Aruba pa un bishita 
cortico. 
Durante 
su 
bishita, 


Prinses Beatrix lo asisti na 
un congreso na Universidad 
di Aruba, 
organisa 
pa 
DCNA, riba e tema di 
naturalesa. 
Riba su propio iniciativa, 
Prinses Beatrix lo bishita 
Neptalie Henriquez Park, 


cu ta un speeltuin cu ta 
wordo 
remodela, 
hunto 
cu e fundacion Hulandes 
Jantje Beton. E fundacion 
aki, tin un iniciativa pa 
drecha 
varios 
speeltuin 
den e islanan Hulandes den 
Caribe, y pa e motibo aki, 
Prinses Beatrix lo bishita 
e speeltuin pa admira con 
bunita e ta kedando. 
Un otro proyecto cu 
Prinses Beatrix lo bishita 
durante su estadia cortico, 
ta telefon pa Hubentud, cu 
ta un proyecto cu e tin hopi 
serca di su curason. Telefon 
pa Hubentud no solamente 
ta yuda aki na Aruba, pero 
tambe otro islanan den 
Caribe. 
Finalmente, 
Diabierna 
mainta, Prinses Beatrix lo 


ta presente na Universidad 
di Aruba pa e congreso 
organisa pa DCNA, riba e 
tema di naturalesa. Prome 
Minister a indica, cu aunke 
e bishita di Prinses Beatrix, 
no ta uno oficial, nan a dune 
un caluroso bon bini. 
"Aruba semper tabata 
tin un luga special den 
curason di Prinses Beatrix, 
y ela indica esaki bisando 
mi persona cu e ta contento 
di ta bek na Aruba, pa wak 
con e isla ta desaroyando 
despues di un par di aña cu 
e no a bin mas. 
Nos ta duna Prinses 
Beatrix un bon bini na 
Aruba, y spera cu su bishita 
cortico na nos dushi isla, 
ta uno fructifero" Prome 
Minister a expresa. 

KRALENDIJK 
-- 
Tourism 
Corporation 
Bonaire (TCB) ta kontentu 
di por anunsiá lansamentu 
ofisial di e proyekto di 
señalisashon na Boneiru, 
un inisiativa inovador den 
kolaborashon ku Fundashon 
Históriko 
Kultural 
Boneriano (FuHiKuBo) i 
Entidat Públiko Boneiru. E 
kolaborashon akí ta marka 
un paso importante den 


Pa mehorá eksperensia di nos hendenan i bishitantenan 
TCB a lansa proyekto di señalisashon ‘What’s in Our Nature’ 


direkshon di enrikesementu 
di 
eksperensia 
di 
e 
poblashon 
lokal 
i 
di 
bishitantenan 
pa 
medio 
di ofresé un bista balioso 
den historia i patrimonio 
kultural di nos isla. 
E meta mas prinsipal di 
e proyekto di señalisashon 
na Boneiru, ta pa amplia 
e bentahanan di desaroyo 
di turismo pa medio di 
eduká 
nos 
komunidat 


i 
proveé 
bishitantenan 
ku informashon eksakto 
tokante 
e 
patrimonio 
tangibel 
i 
intangibel 
i 
tokante historia di Boneiru, 
pa medio di un programa 
amplio di señalisashon. 
E título di e bòrchi 
‘What’s In Our Nature’, 
tin 
un 
nifikashon 
úniko i e ta indiká e 
atraktividat 
outéntiko 
i 
e karakterístikanan mas 


importante di nos isla. E ta 
un invitashon pa deskubrí 
e tesoronan natural di nos 
isla, sumergí bo mes den 
e patrimonio kultural yen 
di bida i eksperensiá e 
hospitalidat sinsero ku ta 
karakterisá Boneiru komo 
un destinashon úniko i 
atraktivo. E ta enkurashá 
bishitantenan pa no deskubrí 
solamente e bunitesa físiko 
di nos isla, pero tambe e 
balornan i tradishonnan ku 
rais profundo ku ta hasi 
Boneiru úniko. 
FuHiKuBo 
ta 
hunga 
un 
ròl 
sentral 
den 
e 
kolaborashon 
ambisioso 
akí pa medio di aportá ku 
material kasi inbalorabel 
for di su kolekshonnan i 
archivonan ekstenso. 
Hasiendo uso di nan 
ekspertisio, 
FuHiKuBo 
a yuda ku selekshon di 
e sitionan, e storianan 
balioso tokante e sitionan 
akí 
i 
imágennan 
bieu 
di 
e 
monumentonan 
i 
atrakshonnan akí. 
Den e promé fase di e 
proyekto, a pone 26 bòrchi 
rònt e isla, ku ta tira lus riba 
diferente sitio históriko, 
atrakshonnan 
turístiko 
popular 
i 
aspektonan 
kultural kulminante di nos 


isla. 
“Ora ku nos kuminsá 
e biahe eksitante akí ku e 
programa di señalisashon, 
esaki ta rekordá nos ku e 
bunitesa berdadero di nos 
isla no ta solamente den nos 
maravianan natural, pero 
tambe den e diversidat riku 
di nos kultura i historia. 
‘What’s In Our Nature’ no 
ta djis un bòrchi, pero e 
ta un invitashon habrí pa 
deskubrí kurason i alma 
di Boneiru. Nos ta kere 
ku pa medio di kompartí 
nos storianan, nos ta krea 
konekshonnan 
duradero. 
Laga nos selebrá huntu e 
esensia di Boneiru i e kalor 
di su hendenan,” segun 
Miles Mercera, direktor di 
TCB. 
TCB su aspirashon ta 
pa yega na mehorashon 
di e kalidat general di e 
oferta turístiko di nos isla. 
E proyekto di señalisashon 
ta un añadishon remarkabel 
na e paisahe turístiko di nos 
isla. 
E ta ofresé un mihó 
komprendementu 
di 
patrimonio i historia di nos 
isla i e ta duna un kordial 
bon biní na tur hende ku ta 
bishitá e bunita destinashon 
akí. 


Semper durante su bishita na Boneiru, Sekretario di Estado Alexandra van Huffelen, 
durante su kaminata riba Malecon den oranan di mainta, ta pasa kumindá e grupo 
di landadó di tur mainta na Chachacha Bich. E laman semper a provok’é i e biá 
aki el a disidí di tira un kabes huntu ku e grupo. 


Van Huffelen a tira kabes 

KRALENDIJK 
– 
Sea Turtle Conservation 
Bonaire (STCB) a hañ’é 


Sorpresa pa STCB 
Turtuga ta subi traha neishi den dia 


ku un sorpresa e siman ku 
a pasa. Durante patruya di 
neishi na Klein Bonaire, e 


tim di STCB a topa ku un 
turtuga trahando neishi den 
dia. 


Normalmente turtuga ta 
subi anochi pa traha neishi 
i pone webu, pero e turtuga 
karèt akí a disidí di subi 
durante dia. 
E tim di STCB a sigurá 
pa 
mantené 
distansia, 
no solamente pa no hasi 


zonido i movementu straño 
i a spera pa e turtuga kaba 
pone webu aktivamente 
promé ku a marka e neishi 
nobo i kontinuá ku e 
patruya. 
Neishi number 75 awor 
ta konfirmá. 


